**PAGĖGIŲ PASIENIO RINKTINĖS VIŠTYČIO PASIENIO UŽKARDOS SIENOS STEBĖJIMO SISTEMOS ĮRANGOS REMONTO IR ATSARGINIŲ DALIŲ PIRKIMO- PARDAVIMO SUTARTIS**

2024 m. birželio 27 d. Nr. (21)-16-950950

Vilnius

**Pirkėjas** – Valstybės sienos apsaugos tarnyba prie Lietuvos Respublikos vidaus reikalų ministerijos (toliau – tarnyba, Pirkėjas), atstovaujama tarnybos vado pavaduotojo Sauliaus Nekraševičiaus, veikiančio pagal Valstybės sienos apsaugos tarnybos prie Lietuvos Respublikos vidaus reikalų ministerijos nuostatus, patvirtinus Lietuvos Respublikos vidaus reikalų ministro  2024 m. kovo 27 d. įsakymu Nr.1V-223 ,,Dėl Valstybės sienos apsaugos tarnybos prie Lietuvos Respublikos vidaus reikalų ministerijos nuostatų patvirtinimo“ ir tarnybos vado 2022 m. sausio 14 d. įsakymo Nr. 4-15 „Dėl Valstybės sienos apsaugos tarnybos prie Lietuvos Respublikos vidaus reikalų ministerijos struktūrinių padalinių veiklos organizavimo” 3.1.4 papunktį, ir

**Tiekėjas –** UAB „Fima“(toliau - Tiekėjas),atstovaujama generalinio direktoriaus Vytenio Pinaičio, veikiančio (-ios) pagal UAB „FIMA“ įstatus, toliau kartu vadinami „Šalimis“ arba atskirai „Šalimi“, sudarėme šią pirkimo–pardavimo sutartį, toliau vadinamą „Sutartimi“, ir susitarėme dėl toliau išvardintų sąlygų.

**I SKYRIUS**

**SUTARTIES DALYKAS**

* 1. Sutarties dalykas yra Pagėgių pasienio rinktinės Vištyčio pasienio užkardos eksploatuojamos sienos stebėjimo sistemos, kurią sudaro sensorinės detekcijos ir vaizdo stebėjimo sistema (toliau – Sistema) įrangos remonto bei atsarginių dalių (toliau – Paslaugos, Prekės), pirkimas.

1.2. Reikalavimai Paslaugoms yra apibrėžti techninėje specifikacijoje (Sutarties 1 priedas).

1.3. Paslaugų atlikimo vieta: Vištyčio pasienio užkardos veikimo teritorijoje (Vilkaviškio rajono sav.). Sistemos įrengimo vieta – nuo trijų valstybių sienos sankirtos taško iki Valstybės sienos ženklo (toliau VSŽ) Nr. 185.

1.4. Atsiradus nenumatytoms, nuo Šalių valios nepriklausančioms aplinkybėms (*pavyzdžiui,* Prekės *tapo nebegaminamos ir Tiekėjas, būdamas apdairus ir rūpestingas, iki Sutarties sudarymo to negalėjo sužinoti; Prekės tapo neatitinkančios Sutartyje nustatytų Prekėms keliamų reikalavimų dėl ne nuo Tiekėjo priklausančių aplinkybių*), dėl kurių Tiekėjas negali pristatyti Tiekėjo pasiūlyme nurodyto(-ų) modelio(-ių) Prekės(-ių) ir pateikia tai pagrindžiančius dokumentus (*pvz. gamintojo raštą/patvirtinimą, kad Prekė nebegaminama. Tiekėjas taip pat turi pateikti dokumentus, pagrindžiančius, kad naujas prekės modelis atitinka techninės specifikacijos reikalavimus ir (ar) tiekėjo pasiūlyme nurodytas techninių rodiklių reikšmes*), Pirkėjui raštu išreiškus sutikimą, nekeičiant Sutarties nurodytos Prekės kainos, Tiekėjas gali pristatyti kito modelio, Sutarties 1 priede įtvirtintus ne prastesnius reikalavimus atitinkančias Prekes.

1.5. Bendro viešųjų pirkimų žodyno (BVPŽ) kodai: 50343000-1 (Vaizdo įrangos remonto ir priežiūros paslaugos), 34913000-0 (Įvairios atsarginės dalys).

**II SKYRIUS**

**SUTARTIES KAINA IR MOKĖJIMO SĄLYGOS**

2.1. Maksimali preliminari Sutarties vertė 1090909,09 Eur be PVM, arba 1320000,00Eur su PVM. Perkamų paslaugų įkainiai nurodyti Sutarties 2 priede Paslaugų teikėjo pateiktame pasiūlyme. Perkamos paslaugos, dalys ir įranga neturi viršyti maksimalios sutarties sumos.

2.2. Į paslaugų kainas įskaityti visi mokesčiai ir visos Tiekėjo išlaidos, apimančios viską, ko reikia visiškam ir tinkamam Sutarties vykdymui.

2.3. Nustatyti fiksuoti Paslaugų ir Prekių įkainiai dėl pasikeitusio PVM perskaičiuojami tokia tvarka:

2.3.1. perskaičiavimas atliekamas įsigaliojus Pridėtinės vertės mokesčio įstatymo pakeitimo įstatymui, kuriuo keičiamas mokesčio tarifas;

2.3.2. perskaičiavimo formulė: pasikeitus PVM tarifo dydžiui, Paslaugų ir Prekių įkainio esantis PVM tarifas keičiamas (mažinamas ar didinamas) pagal Lietuvos Respublikos teisės aktus;

2.4. Sutarties vykdymo laikotarpiu dėl pasikeitusios situacijos rinkoje, kai padidėja arba  sumažėja  Paslaugų ir Prekių kainos, numatoma galimybė kas 6 mėnesius atlikti Sutartyje nurodytų Prekių įkainių peržiūrą bei jų perskaičiavimą.

2.5. Sutartyje nurodytų Paslaugų ir Prekių įkainių perskaičiavimą per Sutarties 2.4. punkte nurodytą laikotarpį gali inicijuoti bet kuri Šalis kreipiantis raštu į kitą Šalį.

2.6. Sutarties Paslaugų ir Prekių  įkainių peržiūros sąlygos bei perskaičiavimo tvarka:

2.6.1. Tiekėjas, nuo Sutarties įsigaliojimo arba nuo paskutinio Sutarties kainos ir Paslaugų ir Prekių įkainio peržiūrėjimo momento praėjus 6 mėnesiams, pateikia Pirkėjo atsakingam už Sutarties vykdymą asmeniui argumentuotą prašymą dėl Sutarties kainos, Paslaugų ir Prekių įkainių perskaičiavimo, nurodant prašyme aplinkybes dėl kurių prašoma atlikti Sutarties kainos, Paslaugų ir Prekių įkainių perskaičiavimą;

2.6.2. kartu su prašymu pateikiami pagrindžiantys dokumentai dėl kainų lygio pokyčio. Tokiais dokumentais laikomi trečių šalių sąskaitos-faktūros, pirkimo pardavimo sutartys ir kiti aktualūs dokumentai patvirtinantys Paslaugų ir Prekių kainų padidėjimą arba pateikiami statistinių rodiklių šaltiniai, jeigu Sutarties kainos peržiūra ir Prekių įkainių perskaičiavimai bus vykdomi remiantis jų duomenimis;

2.6.3. Pirkėjas, gavęs Tiekėjo prašymą, įvertina pateiktus su prašymu dokumentus, atlieka rinkos tyrimą, siekiant palyginti ir nustatyti Paslaugų ir Prekių vidutinę rinkos kainą, kuria remiantis bus nustatytas Paslaugų ir Prekių kainos pokytis ir  paskaičiuoti nauji Paslaugų ir Prekių įkainiai;

2.6.4. Sutarties Paslaugų ir Prekių įkainiai perskaičiuojami vadovaujantis šia formule:

$N\_{ įk  }$= $ S\_{įk }$. $\frac{R \_{įk}^{vid}}{S\_{įk}}$

Kur:

$N\_{ įk  }$ - naujas Prekės įkainis;

$S\_{įk }$– Sutarties Prekės įkainis (iki perskaičiavimo);

$R \_{įk}^{vid}$ – rinkos vidutinis Prekės įkainis.

2.6.5. Pirkėjas nuo Sutarties įsigaliojimo arba nuo paskutinio Sutarties kainos, Paslaugų ir Prekių įkainio peržiūrėjimo momento praėjus 6 mėnesiams, pateikia Tiekėjui atsakingam už Sutarties vykdymą argumentuotą prašymą dėl Sutarties kainos, Paslaugų ir Prekių įkainių perskaičiavimo, nurodant prašyme aplinkybes dėl kurių prašoma atlikti Sutarties kainos, Paslaugų ir Prekių įkainių perskaičiavimą, kartu pateikiant rinkos tyrimo pažymą arba kitus statistinius duomenis pagrindžiančius dokumentus, atspindinčius Paslaugų ir Prekių kainų rinkoje mažėjimą.

2.8. Naujai perskaičiuoti Paslaugų ir Prekių įkainiai negali būti didesni nei 20 proc. nuo Tiekėjo pasiūlytų Paslaugų ir Prekių įkainių nurodytų Sutarties priede, arba nuo paskutinio Paslaugų ir Prekių įkainio peržiūrėjimo.

2.9. Sutarties Paslaugų ir Prekių įkainius peržiūrint antrą ir vėlesnį kartą, perskaičiavimas taikomas tik neišpirktam pagal Sutartį Paslaugų ir Prekių kiekiui.

2.10. Numatytas Sutarties kainos Paslaugų ir Prekių įkainių perskaičiavimas įforminamas Šalių rašytiniu susitarimu, kuris tampa neatskiriama Sutarties dalimi.

2.11. Sutarties kaina apima visas Tiekėjo išlaidas, susijusias su Sutartyje numatytų įsipareigojimų vykdymu, įskaitant, bet neapsiribojant, Prekių transportavimo, pakavimo, krovimo, tranzito, muito, tikrinimo, draudimo, sąskaitų pateikimo per E-sąskaita sistemą išlaidas.

2.12.Mokėjimas atliekamas eurais mokėjimo pavedimu į Tiekėjo nurodytą banko sąskaitą tokia tvarka: su Tiekėju už faktiškai laiku pristatytas kokybiškas ir Sutarties reikalavimus atitinkančias Paslaugas ir Prekes atsiskaitoma pagal Sutartyje nurodytą kainą per **30** **dienų** nuo kiekvieno abiejų Sutarties šalių suderinto Paslaugų ir Prekių perdavimo–priėmimo akto pasirašymo ir PVM sąskaitos-faktūros gavimo dienos.

2.13. Suteiktų Paslaugų ir Prekių perdavimas priėmimas įforminamas Paslaugų ir Prekių perdavimo-priėmimo aktu.

2.14. Sąskaita – faktūra pagal šią Sutartį turi būti teikiama naudojantis informacinės sistemos „E. sąskaita“ priemonėmis. Asmuo, užsakinėjęs Paslaugas ir Prekes, turi būti nurodytas E. sąskaitoje, nurodomas jo vardas ir pavardė. Sąskaita – faktūra turi būti pateikiama ne anksčiau nei abiejų Šalių suderintas ir pasirašytas perdavimo–priėmimo aktas be trūkumų/pastabų (t. y. kai pašalinti visi trūkumai ar pastabos, nurodytos ankstesniuose perdavimo–priėmimo aktuose, jei tokių buvo).

2.15. Prekės, kurių įkainis techninėje specifikacijoje nėra nurodyta, apmokamos pagal faktiškai Tiekėjo patiriamas išlaidas. Į šias išlaidas negali būti įtrauktas Tiekėjo pelnas. Tiekėjas privalo patirtas išlaidas patvirtinti dokumentais (sąskaitomis, įrodančiomis nenumatytų prekių įsigijimą ir pan.). Nenumatytų prekių kaina privalo atitikti rinką ir su Užsakovu turi būti derinama iš anksto.

2.16. Nenumatytoms techninėje specifikacijoje prekėms Tiekėjas su sąskaita-faktūra pateikia dokumentą, įrodantį tomis dienomis galiojusias atsarginių dalių ir įrangos kainas.

2.17. Suteiktoms paslaugoms taikomas 12 mėnesių garantinis laikotarpis, prekėms 24 mėnesių garantinis laikotarpis.

**III SKYRIUS**

**PIRKĖJo įsipareigojimai**

3.1. Sudaryti darbo sąlygas Tiekėjo darbuotojams suteikti Paslaugas iš anksto suderintu laiku patekti į objektą.

3.2. Pateikti Tiekėjui visą dokumentaciją susijusią su Paslaugų teikimu.

3.4. Priimti tinkamai suteiktas Paslaugas ir Prekes pagal pateiktą paslaugų ir prekių perdavimo – priėmimo aktą.

3.5. Sumokėti Tiekėjui už tinkamai suteiktas Paslaugas ir prekes sutartyje nustatyta tvarka ir sąlygomis.

3.6. Tinkamai vykdyti kitus įsipareigojimus, numatytus sutartyje ir galiojančiuose Lietuvos Respublikos teisės aktuose.

**IV SKYRIUS**

**TIEKĖJO ĮSIPAREIGOJIMAI**

4.1. Kokybiškai, laiku ir tinkamai teikti paslaugas, numatytas techninėje specifikacijoje, pateiktoje Sutarties1 priede.

4.2. Bendradarbiauti su Pirkėju visos Sutarties vykdymo metu ir nedelsdamas raštu informuoti Pirkėją apie bet kokias aplinkybes, kurios trukdo ar gali sutrukdyti Tiekėjui suteikti paslaugas.

4.3. Užtikrinti Sutarties vykdymo metu iš Pirkėjo gautos ir su Sutarties vykdymu susijusios informacijos konfidencialumą ir apsaugą.

4.4. Užtikrinti, kad Sutarties sudarymo momentu ir visą jos galiojimo laikotarpį paslaugas teiktų reikiamas ir optimalus specialistų skaičius ir Tiekėjo specialistai turėtų reikiamą kvalifikaciją ir patirtį, reikalingas norint kokybiškai teikti Paslaugas.

4.5. Sistemos aptarnavimo ir remonto paslaugų Tiekėjas privalo sudaryti sąlygas priimti Pirkėjo pranešimus apie gedimus bet kuriuo paros metu elektroniniu paštu ir telefonu, taip pat vykdyti nemokamas konsultacijas žodžiu arba raštu (elektroniniu paštu).

4.6. Užtikrinti, kad sistemos gedimo atveju maksimalus reakcijos laikas neturėtu viršyti 24 val. nuo pranešimo apie įvykį, o maksimalus ištaisymo laikas neturėtu viršyti 48 val. nuo pranešimo apie įvykį. Jeigu neįmanoma įrangos elemento suremontuoti vietoje, vietoj sugedusio elemento, jo remonto laikotarpyje, įrengiamas kitas elementas, kuris užtikrins sistemos pilnavertį ir nenutrūkstamą funkcionalumą.

4.7. Keisdamas įrangą į tapačią/analogišką Tiekėjas turi užtikrinti visų esamų sistemos funkcijų ir galimybių išsaugojimą bei kokybę. Visos Prekės turi būti suderinamos ir veikti esamoje Sistemoje.

4.8. Užbaigęs remonto darbus Tiekėjas privalo atlikti Sistemos ir jos įrenginių veikimo patikrinimą ir derinimą/kalibravimą.

4.9. Užtikrinti ir prisiimti įrengtai įrangai garantinius įsipareigojimus.

4.10. Išimtą iš eksploatacijos Pirkėjo elektroninę įrangą bei komponentus perduoti Pirkėjui ir vėliau, jei Pirkėjas to pageidaus, užtikrinti minėtos įrangos utilizavimą.

4.11. Laikytis Pirkėjo vidaus darbo tvarkos, atsakyti už savo darbuotojų Pirkėjui padarytą materialinę žalą.

4.12. Paslaugų teikimo kokybė turi atitikti Lietuvos Respublikoje paslaugoms nustatytus kokybės reikalavimus.

**V SKYRIUS**

**TIEKĖJO TEISĖ PASITELKTI TREČIUOSIUS ASMENIS (SUBTEIKIMAS)**

5.1. Susitarimas, pagal kurį Tiekėjas dalies įsipareigojimų, numatytų šioje Sutartyje, vykdymui pasitelkia trečiuosius asmenis, yra laikomas subteikimo Sutartimi. Toks susitarimas turi būti rašytinis. Tiekėjas Sutarčiai vykdyti, turi pasitelkti tik tuos subteikėjus, kurie numatyti Tiekėjo pasiūlyme. Jeigu subteikėjai nėra žinomi, nenurodyti Tiekėjo pasiūlyme, tokie subteikėjai gali būti pasitelkiami Sutarties vykdymo metu.

5.2. Sutarties vykdymo metu, kai subteikėjai netinkamai vykdo įsipareigojimus Tiekėjui, taip pat tuo atveju, kai subteikėjai nepajėgūs vykdyti įsipareigojimų Tiekėjui dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų ar / ir atsiranda poreikis pasitelkti naujus subteikėjus, Tiekėjas gali pakeisti arba pasitelkti naujus subteikėjus. Apie tai Tiekėjas iš anksto raštu turi informuoti Pirkėją, nurodydamas subteikėjų pakeitimo ar naujų subteikėjų pasitelkimo priežastis ir būsimus subteikėjus. Subteikėjų keitimas įforminamas abiejų Sutarties Šalių pasirašomu susitarimu. Šis susitarimas tampa neatskiriama Sutarties dalimi.

**VI SKYRIUS**

**SUTARTIES SĄLYGŲ KEITIMAS**

6.1. Sutartis gali būti keičiama vadovaujantis Viešųjų pirkimų įstatymo 89 straipsnio nuostatomis.

6.2. Sutarties sąlygų keitimą gali inicijuoti kiekviena Šalis, pateikdama kitai Šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti per 20 dienų ir kitai Šaliai pateikti motyvuotą raštišką atsakymą. Šalių nesutarimo atveju sprendimo teisė priklauso Pirkėjui. Sutarties sąlygų keitimas įforminamas Šalių sutarimu, kuris tampa neatskiriama Sutarties dalimi.

**VII SKYRIUS**

**ŠALIŲ ATSAKOMYBĖ**

7.1. Visos Pirkėjo pastabos bei pretenzijos, susijusios su netinkamu paslaugų atlikimu, pranešamos Tiekėjui raštu nedelsiant, nurodant tiksliai, kur ir kas atlikta nekokybiškai. Gavęs Pirkėjo pastabas ar pretenziją, Tiekėjas nedelsdamas pašalina trūkumus, susisiekia su Pirkėjo už sutartį atsakingu asmeniu ir jį informuoja apie trūkumų pašalinimą. Tiekėjas ir Pirkėjas įsipareigoja trūkumų pašalinimą fiksuoti priėmimo ir perdavimo akte, kuris surašomas iš karto po trūkumo pašalinimo.

7.2. Nutraukus Sutartį dėl Tiekėjo kaltės (sutartinių įsipareigojimų nevykdymo arba netinkamo vykdymo) Tiekėjas įsipareigoja sumokėti 5 procentų baudą nuo maksimalios Sutarties vertės be PVM ir atlyginti Pirkėjo patirtus tiesioginius nuostolius, Pirkėjui raštu nurodžius, kokie sutartiniai įsipareigojimai nebuvo įvykdyti ar įvykdyti netinkamai.

7.3. Jei Tiekėjas dėl savo kaltės vėluoja įvykdyti sutartinius įsipareigojimus per Sutarties 1 priede nustatytą terminą, Pirkėjas turi teisę be oficialaus įspėjimo ir neprarasdamas teisės į kitas savo teisių gynimo priemones pagal Sutartį pradėti skaičiuoti 0,03 % dydžio delspinigius nuo bendros Sutarties su PVM kainos už kiekvieną termino praleidimo dieną.

7.4. Jei ne dėl Tiekėjo kaltės Pirkėjas vėluoja sumokėti Tiekėjui, Tiekėjas nuo Sutarties II skyriuje nurodyto termino pabaigos turi teisę be oficialaus įspėjimo pradėti skaičiuoti 0,03 % dydžio delspinigius nuo laiku nesumokėtos sumos už kiekvieną termino praleidimo dieną.

**VIII SKYRIUS**

**SUTARTIES NUTRAUKIMAS, SUTARTIES PAŽEIDIMAS**

8.1. Sutartis gali būti nutraukiama Viešųjų pirkimų įstatymo 90 straipsnyje numatytais atvejais.

8.2. Sutartis gali būti nutraukiama raštišku Šalių susitarimu.

8.3. Pirkėjas, įspėjęs Tiekėją prieš 14 (keturiolika) kalendorinių dienų, gali nutraukti Sutartį šiais atvejais:

8.3.1. kai Tiekėjas nevykdo savo sutartinių įsipareigojimų ir/ar suteiktos paslaugos yra netinkamos kokybės ir per pagrįstai nustatytą laikotarpį neįvykdo Pirkėjo nurodymo ištaisyti netinkamai įvykdytus arba neįvykdytus sutartinius įsipareigojimus;

8.3.2. kai Tiekėjas perleidžia Sutartį be Pirkėjo žinios;

8.3.4. kai Tiekėjas bankrutuoja arba yra likviduojamas, kai sustabdo ūkinę veiklą, arba kai įstatymuose ir kituose teisės aktuose numatyta tvarka susidaro analogiška situacija;

8.3.5. kai keičiasi Tiekėjo organizacinė struktūra – juridinis statusas, pobūdis ar valdymo struktūra ir tai daro įtaką tinkamam Sutarties įvykdymui, išskyrus atvejus, kai dėl šių pasikeitimų keičiama Sutartis;

8.3.6. kai Pirkėjas šios Sutarties vykdymui negauna finansavimo;

8.3.7. kai Paslaugos tampa nebereikalingos.

8.4. Tiekėjas, prieš 14 (keturiolika) kalendorinių dienų įspėjęs Užsakovą, gali nutraukti sutartį, jei:

8.5. Pirkėjas dėl savo kaltės nevykdo savo sutartinių įsipareigojimų.

8.6. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.

8.7. Jei kuri nors Sutarties Šalis nevykdo arba netinkamai vykdo kokius nors savo įsipareigojimus pagal Sutartį, ji pažeidžia Sutartį.

8.8. Vienai Sutarties Šaliai pažeidus Sutartį, nukentėjusioji Šalis turi teisę:

8.8.1. reikalauti kitos Šalies vykdyti sutartinius įsipareigojimus;

8.8.2. reikalauti atlyginti nuostolius;

8.8.3. reikalauti sumokėti Sutarties 7.2 papunktyje numatytą baudą ar 7.3 ir 7.4 papunkčiuose nustatytus delspinigius;

8.8.4. nutraukti Sutartį;

8.8.5. taikyti kitus Lietuvos Respublikos teisės aktų nustatytus teisių gynimo būdus.

8.12. Tiekėjas negali perleisti visų ar dalies savo įsipareigojimų pagal šią Sutartį be išankstinio raštiško Pirkėjo sutikimo.

8.13. Tiekėjas turi nedelsiant pranešti Pirkėjui apie bet kokius esminius Tiekėjo asmens pasikeitimus, patvirtinant, kad prielaidos, būtinos Sutarčiai vykdyti, nenustojo galioti.

8.14. Šioje Sutartyje esminėmis sąlygomis laikoma:

8.14.1. Sutarties dalykas;

8.14.2. Sutarties kaina ir kainodaros taisyklės;

8.14.3. apmokėjimo sąlygos ir tvarka;

8.14.4. Tiekėjo sutartinių įsipareigojimų vykdymo terminas (-ai);

8.15. Sutarties 8.14 papunktyje numatytų sąlygų pažeidimas laikomas esminiu Sutarties pažeidimu.

**IX SKYRIUS**

**NENUGALIMOS JĖGOS (FORCE MAJEURE) APLINKYBĖS**

9.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad sutartiniai įsipareigojimai neįvykdyti ar dalinai neįvykdyti dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užskirsti kelio šių aplinkybių ar jų pasekmių atsiradimui.

Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“. Esant nenugalimos jėgos aplinkybėms, Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų sutartinių įsipareigojimų neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.

9.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, o taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

9.3. Pagrindas atleisti šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

### 9.4. Pagrindas atleisti Šalį nuo atsakomybės atsiranda tik minėtų aplinkybių egzistavimo laikotarpiu, o jas pašalinus Šalis privalo nedelsiant atnaujinti įsipareigojimų vykdymą.

**X SKYRIUS**

**GINČŲ SPRENDIMO TVARKA**

10.1. Bet kokie nesutarimai ar ginčai, kylantys tarp Šalių dėl šios Sutarties vykdymo, sprendžiami dvišalių derybų būdu.

10.2. Jeigu Šalims nepavyksta išspręsti ginčo dvišalių derybų būdu per 30 ( trisdešimt) dienų nuo derybų pradžios, ginčas spendžiamas Lietuvos Respublikos teismuose pagal Užsakovo buvimo vietą, jei įstatymai nenustato išimtinio bylų teismingumo. Derybų pradžia laikoma diena, kurią viena iš Šalių pateikė prašymą raštu kitai Šaliai su siūlymu pradėti derybas.

10.3. Nepaisydamos to, kad ginčas yra nagrinėjamas teisme, Šalys ir toliau vykdo savo sutartinius įsipareigojimus, jeigu nesusitarta kitaip.

**XI SKYRIUS**

**SUTARTIES ĮSIGALIOJIMAS IR PABAIGA**

11.1. Sutartis įsigalioja, kai Sutartį pasirašo abi Sutarties Šalys.

11.2. Sutartis galioja 36 mėnesius.

**XII SKYRIUS**

**KONTAKTINIAI ASMENYS**

12.1. Asmenys, atsakingi už Sutarties vykdymą:

|  |  |  |
| --- | --- | --- |
|  | **Pirkėjo atstovas** | **Tiekėjo atstovas** |
| Vardas, pavardė |  |  |
| Telefonas |  |  |
| El. paštas |  |  |

12.2. Pasikeitus šalių adresams ar rekvizitams, šalys nedelsdamos apie tai informuoja raštu viena kitą. Šalis, neįvykdžiusi šio įsipareigojimo, negali reikšti pretenzijų, kad ji negavo pranešimo ar kita šalis pažeidė šią sutartį, jei kita šalis atliko veiksmus pagal paskutinius jai žinomus kitos šalies adresą ar rekvizitus.

**XIII SKYRIUS**

**KITOS SĄLYGOS, PRIEDAI**

13.1. Sutartis sudaroma vienu egzemplioriumi lietuvių kalba ir pasirašoma Šalių elektroniniais parašais.

13.2. Sudaryta Sutartis teisės aktų nustatyta tvarka ir terminais bus paskelbta Centrinėje viešųjų pirkimų informacinėje sistemoje.

13.3. Sutarties priedai yra sudėtinės ir neatskiriamos šios Sutarties dalys. Sutarties priedai pateikiami pirmumo tvarka:

13.4. Sutarties priedai:

13.4.1. Priedas Nr. 1 Techninė specifikacija;

13.4.2. Priedas Nr. 2 Teikėjo pasiūlymas;

13.4.3. Priedas Nr. 3 Paslaugų ir Prekių priėmimo–perdavimo akto forma.

**XIV SKYRIUS**

**Šalių adresai ir rekvizitai**

|  |  |  |  |  |  |
| --- | --- | --- | --- | --- | --- |
|

|  |  |
| --- | --- |
| Valstybės sienos apsaugos tarnyba **PIRKĖJAS** | **TIEKĖJAS**  |
| Valstybės sienos apsaugos tarnyba prie Lietuvos Respublikos vidaus reikalų ministerijos Įmonės kodas 188608252 PVM mokėtojo kodas LT 886082515 Savanorių pr. 2, LT-03116 Vilnius Tel.: +370 5 2719305 El. p. dvks@vsat.vrm.lt Atsis. sąskaita Nr. LT614040063610001096 Lietuvos Respublikos finansų ministerija Finansų įstaigos kodas 40400Tarnybos vado pavaduotojas Saulius Nekraševičius | UAB ,,Fima“Įmonės kodas 121289694, adresas – Žirmūnų g. 139, LT-09120 Vilnius, tel. +370 5 236 3535.PVM mokėtojo kodas LT212896917.Atsisk. sąsk. Nr. LT35 7044 0901 0334 8941, AB SEB bankas,Banko kodas 70440. UAB „FIMA“ generalinis direktoriusVytenis Pinaitis |

 |  |